கனவு காணுங்கள்

கனவு காணுங்கள் இராஜ. தியாகராஜன் அவை வணக்கம் (கட்டளைக் கலித்துறை)! நெகிழ்ந்தே எமதரும் கன்னற் றமிழால் நிறைஞரவர்;! இகம்புகழ் பாக்களைப் பாட மகிழும் *அருளரசன்;! தகவான சிந்தனைப் பூவதால் பாமாலை தந்திடுவேன்;! அகமகிழ்ந் தேற்றிட வேண்டுமிவ் வன்பி னரங்கினிலே! ! கனவு காணுங்கள் (கொச்சகக் கலிப்பா)! ! நாற்றிசையும் ஆள்கின்ற நம்பரிதிச் செம்படராய்! மேற்றிசையில் வீழ்ந்தாலும் வெம்பிழம்பாய் நானிலத்தில்! சீர்த்தியொளி பாய்ச்சிநலஞ் சேர்த்திடவேக் கீழ்த்திசையில்! ஆற்றலொடு மீண்டெழுமே அம்புவிக்குக் காவலென! ! சிற்றலையாய் மாமலையில் தோன்றுகின்ற சிற்றாறோ! மற்றெதையும் தன்மனதில் வாங்கிடவே எண்ணாமல்! சுற்றிநிலங் காடுமலை வழ்ந்திருக்கும் பேராழி! பற்றிடத்தான் ஓடுவதைப் பார்த்திருப்பாய் என்தோழா! ! மண்ணுலகில் ஊழ்த்துவிட்ட மன்னுயிர்கள் அத்தனையும்! தன்வழியில் ஓர்முடிவைத் தானெடுத்து அவ்வழியே! சிந்தனையை ஓர்முகமாய்த் தேர்ந்தழகாய் வாழ்கையிலே! விந்தையென ஆறறிவால் மேன்மையுற்ற இந்தியர்நாம்;! ! மோழையெனத் தான்மயங்கி மூலையிலே குந்திவிட்டு! சூழுகின்ற காரெனவே தோன்றுகின்ற வீண்கனவில்! வாழுகின்ற நாள்வரையில் வாழ்வதையா நம்கலாமும்! தாழ்விலாத தன்னுரையாய்த் தந்திடுவார்? இல்லையில்லை! ! நீணிலத்தில் காணுகின்ற நேரறிவை நம்வாழ்வில்! வாணுதலின் நங்கையவர் கல்வியதை நம்வாழ்வில்! தேநிகர்த்த நந்தமிழின் மேன்மையதை நம்வாழ்வில்! கானகத்துக் கல்வியினை கற்பதையே நம்வாழ்வில்! ! ஒன்றெனவே வாழ்ந்திருக்கும் ஒற்றுமையை நம்வாழ்வில்! எண்ணறியா நூல்களுறை நுண்ணறிவை நம்வாழ்வில்! இந்தியர்கை ஒங்கியொரு அறிவியலால் வானகத்து! அண்டவெளி மண்டலத்தை ஆள்வதையே நம்வாழ்வில்! ! ஓர்கனவாய் இன்றிளையர் ஏற்றிடத்தான் வேண்டுமென்றார்;! ஏற்றமது வாழ்க்கையிலே எத்தனையோ தந்தாலும்! தூற்றுதலும் பாதையிலே சேறெனவே வந்தாலும்! தேர்ந்தெடுத்த நேர்கனவை சீர்கனவாய் போற்றுவமே! இவண் அன்பன்